

ประกาศองค์การบริหารส่วนตำบลบาละ

เรื่อง การจัดทำคู่มือสำหรับประชาชน

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

                   ด้วยองค์การบริหารส่วนตำบลบาละ ได้จัดทำคู่มือสำหรับประชาชนตามพระราชบัญญัติ การอำนวยความสะดวกในการพิจารณาอนุญาตของทางราชการ พ.ศ. 2558 ซึ่งคู่มือสำหรับประชาชนประกอบด้วย หลักเกณฑ์ วิธีการในการยื่นคำขอ ขั้นตอนและระยะเวลาในการพิจารณาอนุญาต และรายการเอกสาร หรือหลักฐานที่ผู้ขออนุญาตจะต้องยื่นพร้อมกับคำขอ ซึ่งจะทำให้ประชาชนมีความเข้าใจ ในขั้นตอนการขอรับบริการด้านต่างๆ ขององค์การบริหารส่วนตำบลบาละได้อย่างสะดวกรวดเร็วและถูกต้อง ซึ่งประชาชนสามารถขอรับคู่มือสำหรับประชาชนได้ที่องค์การบริหารส่วนตำบลบาละทุกวันในเวลาราชการ

                   จึงประกาศให้ทราบโดยทั่วกัน

                                      ประกาศ ณ วันที่   27  มิถุนายน พ.ศ. 2559



                                                               ( นายพล หนูทอง )

 นายกองค์การบริหารส่วนตำบลบาละ